Document ID: 32014D0690

PROVEDBENA ODLUKA KOMISIJE
оd 30. rujna 2014.
o stavljanju izvan snage Odluke 2006/464/EZ o privremenim žurnim mjerama za sprečavanje unosa vrste Dryocosmus kuriphilus Yasumatsu u Zajednicu i njezina širenja unutar Zajednice
(priopćeno pod brojem dokumenta C(2014) 6566)
(2014/690/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode te protiv njihova širenja unutar Zajednice (1), a posebno njezin članak 16. stavak 3. četvrtu rečenicu,
budući da:
(1)
Mjerama utvrđenima Odlukom Komisije 2006/464/EZ (2) nije se spriječilo širenje vrste Dryocosmus kuriphilus Yasumatsu (kestenova osa šiškarica) kao što je razvidno iz godišnjih pregleda koje su u skladu s tom Odlukom provele države članice. Tim pregledima pokazalo se i da se vrsta Dryocosmus kuriphilus Yasumatsu uvelike proširila na velikom dijelu njezina mogućeg područja nastana unutar područja Unije. Osim toga, uvjeti za premještanje osjetljivog bilja utvrđeni Odlukom 2006/464/EZ nisu ostvarivi ni primjereni za velik dio područja Unije.
(2)
Odluku 2006/464/EZ trebalo bi stoga staviti izvan snage.
(3)
Mjere predviđene ovom Odlukom u skladu su s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Odluka 2006/464/EZ stavlja se izvan snage.
Članak 2.
Ova je Odluka upućena državama članicama.
Sastavljeno u Bruxellesu 30. rujna 2014.

Labels: 20
3
6